**Marko Tomas** (Koprivnica, 3. siječnja 1985.) hrvatski je profesionalni košarkaš. Igra na poziciji niskog krila, a trenutačno je član KK Cedevita. Četiri godine nosio je dres španjolskog velikana Real Madrida, a potom zagrebačke Cibone, pa Fenerbahçe Ülker

Karijera
--------

### KK Zagreb

Karijeru je započeo u mlađim uzrastima KK Radnik (Križevci). Kasnije prešao u Zagreb. U sezoni 2002./03. počeo dobivati prve prilike, kad je i pokazao da će vrlo brzo biti jedan od nositelja igre Zagreba. U sezoni 2003./04. preuzeo jednu od glavnih uloga vođe momčadi s prosjekom od 12.8 koševa i 5.3 skoka po utakmici, a sezonu kasnije nositelj igre Zagreba s 19.6 koševa, 4.4 skoka i 2.3 skoka po utakmici. Bio je jedan od najboljih ako ne i najbolji igrač Goodyear lige. U travnju 2005. Zagreb je odbio ponudu Tau Ceramice vrijednu 600,000 dolara što Tomasa čini vrlo nezadovoljnim i on najavljuje odlazak u Ameriku.

### Real Madrid i Fuenlabrada

Marko Tomas izvodi slobodna bacanja na utakmici protiv KK Partizana u finalu NLB lige 2010.
Međutim, ostao je u Europi te zajedno s Igorom Rakočevićem otišao u madridski Real. U Realu je proveo četiri godine, ali nikada se nije prometnuo u startera. Kako nije u prve tri sezone dobio pravu priliku što zbog ozljeda, što zbog konkurencije, Tomas u sezoni 2007./08. odlazi na posudbu u ACB ligaša Fuenlabradu. Ondje je postao prvotimac i glavni nositelj igre španjolskog kluba. U sklopu 28. kola ACB lige, Tomas je u važnoj domaćoj pobjedi protiv Granade 86:82 u 38 minuta na parketu zabilježio 25 poena, četiri skoka, tri asistencije i dvije ukradene lopte. Zaradivši valorizaciju 37 postao je najbolji pojedinac čitavog kola španjolskog prvenstva. Dvicu jegađao 6/9, tricu 2/3, a bacanja savršenih 7/7, te je uz sve to iznudio osam prekršaja. Od kraja ožujka do početka travnja 2008. u pet je utakmica ubacio je barem 20 koševa i u pet utakmica je imao valorizaciju 28 ili veću. U prosjeku ubacivao 14.4 poena uz 3.4 skoka, 2.0 asista te ima prosječnu valorizaciju 15.5. U to vrijeme bio je 10. strijelac prvenstva i šesti najučinkovitiji igrač najjače lige u Europi, te je proglašen europskim košarkašem tjedna.

Odlična sezona natjerala je čelnike Reala da ga natrag pozovu u svoju momčad te se njegovoj četvrtoj sezoni očekivala potpuna afirmacija na ACB ligu. U sezoni 2008./09. ponovo je u igru ulazio sa klupe, ali sa malom minutažom te je u prosjeku u Euroligi ubacivao 5.2 poena, 1.7 skokova i 0.6 asistencija po utakmici. Njegov igrački status pod vodstvom trenera Plaze bio je najlošiji od dolaska u klub. Tijekom prosinca 2008. u dvadesetak odigranih utakmica samo na tri je dobio cijelih deset minuta igre, dok je uglavnom u igru ulazio na tri-četiri minute. Najbolju utakmicu sezone odigrao je u 4. kolu Eurolige protiv Maccabija u Tel Avivu, kojima je ubacio 18 poena što je značilo i poravnanje najboljeg euroligaškog učinka u karijeri. Nakon te utakmice najavio je odlazak iz Reala.

Završetkom sezone novi trener Reala Ettore Messina najavio je da ne računa na njega u novoj sezoni i da može potražiti novi klub. Pokušao je ishoditi slobodne papire za pronalazak novog kluba, međutim uprava kluba nije ga htijela pustiti bez odštete i pokušali su ga u raznim kombinacijama zamjeniti za neke igrače u CB Estudiantes i Joventut. Kako zamjene nisu uspjele Tomas je dobio slobodne papire.

### Cibona Zagreb

Tijekom cijelog ljeta 2009. godine uz još neke španjolske klubove Cibona je bila najupornija u njegovom dolasku, a 20. rujna 2009. službeno je potpisao ugovor s hrvatskim euroligašem. U dresu Cibone debitirao je u sklopu završnih priprema za početak regionalne NLB lige protiv Zaboka. Cibona je slavila laganom pobjedom 83:58, a Tomas se predstavio treneru i publici s okruglih deset koševa. U regionalnu NLB ligu krenuo je odlično te je postao prva violina *Cibosa*. U derbiju 2. kola protiv Partizana u Beogradu predvodio Cibonu s 22 poena i pet skokova. Bio je najkorisniji je igrač petog kola NLB lige u sjajno odigranoj utakmici u Vršcu gdje je Cibona nakon produžetka svladala Hemofarm s 96:94. Tomas je bio prvi igrač "vukova" s 32 poena (šut za dva poena 5-6, za tricu 4-8) i devet skokova. Odlične igre tijekom prvog dijela sezone donijele su mu nastup na hrvatskom All-Staru u Belom Manastiru, gdje je bio kapetan momčadi Sjevera.

### Fenerbahçe Ülker

Tijekom ljeta 2010. godine, Tomas je potpisao dvogodišnji ugovor s istanbulskim Fenerbahçeom.

Izvori
------

1. ↑  Marko Tomas - zvijezda je rođena[*mrtav link*]
2. ↑  „Marko Tomas izabrao Fuenlabradu". Arhivirano iz originala na datum 2018-06-05. Pristupljeno 2014-07-26.
3. ↑  Marko Tomas europski košarkaš tjedna
4. ↑  Marko Tomas: Više mi se ne ostaje u Realu[*mrtav link*]
5. ↑  Marko Tomas dio razmjene za Rubija?
6. ↑  Marko Tomas potpisao za Cibonu
7. ↑  Tomas napokon Cibonin
8. ↑  Marko Tomas debitirao u laganoj pobjedi
9. ↑  Ciboni triler u Vršcu
10. ↑  „NLB liga: Marko Tomas MVP kola". Arhivirano iz originala na datum 2014-09-13. Pristupljeno 2014-07-26.
11. ↑  „M. Tomas: "I kup treba igrati u malim sredinama"". Arhivirano iz originala na datum 2010-01-03. Pristupljeno 2014-07-26.
12. ↑  „Marko Tomas potpisao za Fenerbahçe". Arhivirano iz originala na datum 2010-06-26. Pristupljeno 2014-07-26.

Vanjske poveznice
-----------------

* Profil na NLB.com
* Profil na Euroleague.net